Erika Godlevska

Erika Godlevska (g. 1974 m. kovo 26 d. Švenčionyse) – socialinių mokslų daktarė, kultūros politikos formavimo ekspertė, vizionierė, filantropė, strategė, tyrėja, inovacijų kūrėja, programų autorė, lektorė, diskusijų moderatorė.

Visuomeninė ir ekspertinė veikla 
Nacionalinių ir regioninių strategijų viena iš rengėjų. Nacionalinės pažangos strategijų „Lietuva 2020“, „Lietuva 2030“, „Lietuva 2050“, „Sumani specializacija“ ir kt. strateginių dokumentų ekspertė. Europos Sąjungos struktūrinių fondų Lietuvoje prioriteto „Kūrybinga ir įtrauki visuomenė“ viena iš formuotojų. Kūrybinių industrijų ir inovacijų politikos formavimo ekspertė. Viena pirmųjų kūrybinių ir kultūrinių industrijų politikos kūrimo eksperčių Lietuvoje. 2012–2014 m. kultūros ministro patarėja. E. Godlevskos iniciatyva Kultūros ministerijoje buvo įsteigtas Europos Sąjungos padalinys, kultūros sritis integruota į Europos Sąjungos struktūrinių fondų programas, sukurta Europos Sąjungos investicijų į kultūrą politika, Investicijų į kultūros ir paveldo infrastruktūrą programa. 2005–2012 m. verslininkė, mecenatė, Lietuvos spaustuvininkų asociacijos prezidentė, apdovanota „Spaudos Atlantu“ už indėlį į spaudos pramonės politikos kūrimą. Spaudos ir leidybos pramonės politikos viena iš formuotojų. Lietuvos pramonininkų konfederacijos prezidiumo narė, Žinių ekonomikos forumo tarybos narė, Nacionalinių kūrybinių ir kultūrinių industrijų asociacijos tarybos narė.

Išsilavinimas 
1996–2000 m. Tarptautinio verslo administravimo bakalauro laipsnis. Vilniaus universiteto Ekonomikos fakultetas.

2000–2002 m. Viešojo administravimo magistro laipsnis. Vilniaus universiteto Tarptautinių santykių ir politikos mokslų institutas.

2000–2002 m. Viešojo administravimo magistro laipsnis. Europos Sąjungos politika ir administravimas. Mykolo Romerio universitetas.

2003–2009 m. Socialinių mokslų daktarės laipsnis apgynus disertaciją „Politinės programos ir Vyriausybės politika Lietuvoje: sociologinė interpretacija“. Kauno technologijos universitetas.

Apdovanojimai 
2006 m. Vilniaus Gedimino technikos universiteto Garbės medalis už mokslo ir verslo bendradarbiavimo skatinimą.

2007 m. apdovanojimas „Daugiausia versle ir visuomeniniame gyvenime pasiekusi moteris verslininkė“ (smulkiojo ir vidutinio verslo atstovų kategorijoje).

2012 m. Lietuvos Respublikos Prezidentės Dalios Grybauskaitės garbės dovana Spaudos dienos proga už socialinių inovacijų skatinimą pramonėje, socialiai atsakingo verslo plėtrą.

2014 m. garbės apdovanojimas „Spaudos Atlantas“ už indėlį į pramonės šakos plėtrą, kuriant kvalifikacinę sistemą, inovacijas ir vystant MTEPI veiklas.

Mokslo ir tiriamoji veikla 
2015–2016 m. mokslo tyrimas „Lietuvos regionų savivaldybių kultūros įstaigų veiklos inovatyvumo vertinimo ir jo skatinimo galimybių analizė“ pagal projektą „Regionų savivaldybių kultūros įstaigų kompetencijų ugdymas paslaugų modernizavimo, kūrybos inovacijų diegimo ir erdvių įveiklinimo srityse“.

Lietuvos regionų savivaldybių kultūros įstaigų veiklos inovatyvumo vertinimo ir jo skatinimo galimybių analizė (2016–2017)

„MTEPI potencialas ir raiška KKI audiovizualiniame sektoriuje Frascati nuostatų kontekste“ (2017–2018)

2018 m. Europos Komisijos užsakymu Europos audiovizualinės observatorijos (European Audiovisual Observatory) vykdyto tyrimo „Mapping of performance indicators and granting criteria in film and audiovisual funds in the EU“ nacionalinė ekspertė.

Menininkų socialinės, kūrybinės ir ekonominės būklės vertinimas (2020–2021 m.)

2021 m. tarptautinės kultūrinių ir kūrybinių industrijų (KKI) konferencijos „ACEI 2021st“ pranešėja tema „Lietuvos menininkų socialinės, kūrybinės ir ekonominės būklės vertinimo metodika ir rezultatai“ ir diskusijų dalyvė.

Išnašos 
https://www.kulturostyrimai.lt/wp-content/uploads/2017/08/Lietuvos-regionu-kulturos-istaigu-veiklos-inovatyvumo-vertinimo-ir-skatinimo-analize_2016.pdf

https://www.kulturostyrimai.lt/wp-content/uploads/2018/05/Tyrimas_MTEPI-KKI-audiovizualiniame-sektoriuje.pdf

https://www.kulturostyrimai.lt/wp-content/uploads/2021/03/Menininku-socialines-ir-kurybines-bukles-vertinimas.-Ataskaita..pdf